《次韵刘仙卿腊日喜雪 其一》
宋代·刘才邵

彻地寒威暖尚遥，岂同春日落还消。醉翁不道盐并絮，阿母难专池是瑶。

素月交光千里共，丰年为瑞四时调。腊中三白已堪赏，何况皑皑照此宵。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。